**LĪGUMS Nr. 8.4/127**

**par granulu apkures katla piegādi un uzstādīšanu Sakstagala Jāņa Klīdzēja pamatskolā**

Rēzeknē 2019.gada 4.februārī

**Rēzeknes novada pašvaldība**, reģistrācijas Nr.90009112679, turpmāk – ***Pircējs***, no vienas puses, un **SIA “SILTUMTEHSERVISS”**, reģistrācijas Nr. 42402005862, kurš rīkojas saskaņā ar Statūtiem, turpmāk – ***Pārdevējs***, no otras puses, turpmāk abi kopā vai katrs atsevišķi arī ***Puses*** vai ***Puse***, pamatojoties uz iepirkuma “Granulu apkures katla iegāde projekta “Sakstagala Jāņa Klīdzēja pamatskolas ēkas energoefektivitātes uzlabošana” īstenošanai” (identifikācijas Nr. RNP 2018/37), turpmāk – ***Iepirkums***, rezultātiem noslēdz šādu līgumu, turpmāk – ***Līgums***:

**1. Līguma priekšmets**

* 1. Pircējs pērk, un Pārdevējs pārdod, piegādā un uzstāda jaunu granulu apkures katlu, turpmāk – ***Prece***, saskaņā ar Pārdevēja piedāvājumu Iepirkumā: Tehniskais piedāvājums (Līguma pielikums Nr.1), Finanšu piedāvājums (Līguma pielikums Nr.2) un Tāme (Līguma pielikums Nr.3).
  2. Pārdevējs nodrošina Preces drošumu, nekaitīgumu unkvalitātes atbilstību Latvijas Republikā spēkā esošajiem standartiem un citiem normatīvajiem aktiem.

**2. Līguma summa un Preces piegādes kārtība**

* 1. Līguma summa ir **EUR** **20 567,31** (divdesmit tūkstoši pieci simti sešdesmit septiņi *euro* 31 cents), tai skaitā pievienotās vērtības nodokļa, turpmāk – ***PVN***, summa – EUR 3569,53 (trīs tūkstoši pieci simti sešdesmit deviņi *euro* 53 centi). Līgumcena bez PVN – EUR 16 997,78 (sešpadsmit tūkstoši deviņi simti deviņdesmit septiņi *euro* 78 centi).
  2. Norēķins par Preces piegādi un uzstādīšanu tiek veikts pēc Preces pieņemšanas – nodošanas akta abpusējās parakstīšanas, pārskaitot Līguma 2.1.punktā norādīto summu Pārdevēja norādītajā kontā bankā 10 (desmit) darbdienu laikā no finansējuma saņemšanas Eiropas Reģionālās attīstības fonda (ERAF) projekta “Sakstagala Jāņa Klīdzēja pamatskolas ēkas energoefektivitātes uzlabošana” ietvaros.
  3. Pārdevējs veic Preces piegādi un uzstādīšanu Sakstagala Jāņa Klīdzēja pamatskolā: Skolas ielā 13, Sakstagalā, Sakstagala pagasts, Rēzeknes novads.
  4. Līguma 2.11.punktā norādītā Pārdevēja kontaktpersona vienojas ar Līguma 2.10.punktā norādīto Pircēja kontaktpersonu par piegādes un uzstādīšanas laiku, izmantojot Līgumā norādīto elektroniskā pasta adresi un informējot telefoniski – zvanot uz Līgumā norādīto tālruņa numuru.
  5. Pārdevējs nodod Preci Pircējam ar Preces pieņemšanas – nodošanas aktu, kurā tiek norādīts Līguma numurs, piegādātās un uzstādītas Preces nosaukums un īss apraksts, līgumcena *euro* bez PVN, PVN summa un kopējā Līguma summa ar PVN.
  6. Prece uzskatāma par piegādātu un nodotu Pircējam ar brīdi, kad Pušu pārstāvji ir parakstījuši Preces pieņemšanas – nodošanas aktu.
  7. Pārdevējs ir atbildīgs par piegādātas Preces nejaušas pilnīgas vai daļējas bojāejas vai bojāšanās risku līdz Preces pieņemšanas – nodošanas akta abpusējas parakstīšanas brīdim.
  8. Ja Pircējs pēc Preces pieņemšanas – nodošanas akta parakstīšanas konstatē Preces trūkumus, bojājumus vai neatbilstību Līgumā noteiktajām prasībām, tas nekavējoties par to paziņo Pārdevējam un pieaicina Pārdevēja pārstāvi Preces defektu akta sastādīšanai (nosūtot informāciju uz e-pastu, kā arī paziņojot telefoniski). Preces defektu akts tiek sastādīts 3 (triju) darbdienu laikā no informācijas nosūtīšanas Pārdevējam, vai citā termiņā, par kuru Puses ir vienojušās. Ja Pārdevēja pārstāvis neierodas Preces defektu akta sastādīšanai, Pircējs to sastāda vienpusējā kārtā un vienu defektu akta eksemplāru elektroniski nosūta Pārdevējam.

2.9. Pārdevējs 2 (divu) darbdienu laikā no Preces defektu akta saņemšanas dienas izvērtē tajā norādītos trūkumus, un rakstiski paziņo Pircējam savu lēmumu. Ja Pārdevējs piekrīt Preces defektu aktā norādītajiem trūkumiem un to rašanas iemesliem, tas rakstiski paziņo Pircējam par konstatēto trūkumu novēršanu uz sava rēķina, kā arī par to novēršanas termiņu, kas nevar būt garāks par 5 (piecām) darbdienām. Ja konstatēto trūkumu nav iespējams novērst, Pārdevējs 3 (triju) darbdienu laikā no Preces defektu akta saņemšanas dienas Līguma noteikumiem neatbilstošo Preci aizvieto ar atbilstošo.

2.10. Kontaktpersona no Pircēja puses – \_\_\_\_\_\_\_, tālrunis: \_\_\_\_\_\_\_\_, e-pasts:\_\_\_\_\_\_\_.

* 1. Kontaktpersona no Pārdevēja puses –\_\_\_\_\_\_\_, tālrunis: \_\_\_\_\_\_\_, e-pasts:\_\_\_\_\_\_\_\_.

**3. Preces kvalitāte un garantija**

* 1. Precei ir jāatbilst Pārdevēja Tehniskajā piedāvājumā (Līguma pielikums Nr.1) un Līgumā noteiktajām prasībām.
  2. Garantijas termiņš Precei ir **5** (**pieci**) **gadi** no Preces pieņemšanas – nodošanas akta abpusējas parakstīšanas dienas.
  3. Ja garantijas termiņa laikā Pircējs konstatē Precei trūkumus vai defektus, kas radušies Preces izgatavošanas procesā vai bojājumu dēļ, kuru nodarīšanā nav vainojams Pircējs, tas rīkojas Līguma 2.7.punktā noteiktajā kārtībā.
  4. Ja defekti vai trūkumi ir radušies Pircēja vainas dēļ, Pārdevējam nav pienākums izpildīt garantijas saistības.
  5. Ja Puses nevar vienoties par Preces garantijas laikā atklāto defektu novēršanu, tām ir pienākums pieaicināt neatkarīgu ekspertu, kura atzinums ir saistošs abām Pusēm. Neatkarīga eksperta pakalpojumu apmaksā Pārdevējs, ja tiek konstatēts, ka Preces defektu rašanās nav vainojams Pircējs. Ja neatkarīgs eksperts konstatē, ka Preces defekts radies Pircēja vainas dēļ, neatkarīga eksperta pakalpojumu apmaksā Pircējs.

**4. Pušu atbildība**

4.1. Ja Pārdevējs Līguma 2.9.punktā noteiktajos termiņos neveic Preces defektu aktā norādīto trūkumu novēršanu vai Līguma noteikumiem neatbilstošas Preces apmaiņu, Pircējam ir tiesības piemērot līgumsodu 0,1% (vienas desmitās daļas procenta) apmērā no kopējās Līguma summas par katru nokavējuma dienu, bet ne vairāk par 10% (desmit procentiem) no kopējās Līguma summas. Gadījumā, ja Pārdevējs vispār atsakās no garantijas saistību izpildes, tas maksā līgumsodu 10% (desmit procentu) apmērā no kopējās Līguma summas, ka arī atlīdzina Pircējam sakarā ar to radušos zaudējumus.

4.2. Ja Pārdevējs neveic Preces piegādi un uzstādīšanu Līgumā noteiktajā termiņā, tas maksā Pircējam līgumsodu 0,1% (vienas desmitās daļas procenta) apmērā no Līguma summas par katru nokavēto dienu, bet ne vairāk kā 10% (desmit procentu) apmērā no Līguma summas.

* 1. Ja Pircējs neveic norēķinu ar Pārdevēju Līgumā noteiktajā termiņā, tas maksā Pārdevējam līgumsodu 0,1% (vienas desmitās daļas procenta) apmērā no Līguma summas par katru nokavēto dienu, bet ne vairāk kā 10% (desmit procentu) apmērā no Līguma summas.
  2. Līgumā noteikto līgumsodu samaksa tiek veikta 10 (desmit) darbdienu laikā pēc attiecīgās Puses rēķina par līgumsoda piemērošanu saņemšanas dienas.
  3. Ja Pārdevējs nav veicis līgumsoda samaksu, Pircējam ir tiesības vienpusēji, bez Pārdevēja rakstiskas piekrišanas ieturēt attiecīgu līgumsoda summu no Pārdevējam pienākošās summas par Preces piegādi un uzstādīšanu.
  4. Līgumsoda nomaksa neatbrīvo Puses no Līguma izpildes pienākuma, un Puses var pieprasīt gan līgumsoda samaksu, gan Līguma saistību izpildi.
  5. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem.

**5. Līguma darbības termiņš, Līguma grozījumu veikšana un Līguma izbeigšana**

* 1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei.
  2. Preces piegāde un uzstādīšana Līguma ietvaros tiek veikta **5** (**piecu mēnešu) laikā** no Līguma noslēgšanas dienas.
  3. Pusēm nav tiesību veikt Līgumā būtiskus grozījumus. Par Līguma būtiskiem grozījumiem tiek uzskatīti tādi grozījumi, kas atrunāti Publisko iepirkuma likumā 61.pantā kā būtiski.
  4. Līguma noteikumi var tikt grozīti, Pusēm vienojoties. Visi Līguma grozījumi noformējami rakstiski 2 (divos) identiskos eksemplāros un pievienojami Līgumam kā neatņemama sastāvdaļa. Viens grozījumu eksemplārs glabājas pie Pircēja un viens – pie Pārdevēja. Līguma grozījumi stājas spēkā ar dienu, kad tie ir abpusēji parakstīti.
  5. Pircējam ir tiesības vienpusēji izbeigt Līgumu, par to 10 (desmit) dienas iepriekš rakstveidā paziņojot Pārdevējam, ja:
     1. Pārdevējs kavē Preces piegādes un uzstādīšanas termiņu ilgāk kā 20 (divdesmit) dienas;
     2. Pārdevējs tiek atzīts par maksātnespējīgu.

**6. Nepārvarama vara**

* 1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
  2. Pie nepārvaramas varas apstākļiem pieskaitāmi: ugunsgrēks, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības rezultātā pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
  3. Pusei, kas atsaucas uz nepārvaramu, ārkārtēja rakstura apstākļu darbību, 3 (triju) darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
  4. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.

**7. Strīdu risināšanas kārtība**

7.1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.

* 1. No Līguma izrietošās saistības ir apspriežamas atbilstoši Latvijas Republikā spēkā esošajiem normatīvajiem aktiem.
  2. Ja 30 (trīsdesmit) dienu laikā strīdu nav iespējams atrisināt sarunu ceļā, tas tiek risināts tiesā saskaņā ar Latvijas Republikā spēkā esošajiem normatīvajiem aktiem.
  3. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.

**8. Citi noteikumi**

* 1. Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos.
  2. Ja kādai no Pusēm tiek mainīts juridiskais statuss, Puses amatpersonu pārstāvības tiesības vai kāds no Līgumā minētajiem Puses rekvizītiem: telefona numurs, e-pasta adrese, juridiskā vai pasta adrese un citi, Puse nekavējoties (ne vēlāk kā triju darbdienu laikā) rakstiski paziņo par to otrai Pusei. Ja Puse neizpilda šo noteikumu, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā Līguma punktā minētie nosacījumi attiecas arī uz Līgumā un tā pielikumos minētajiem Pušu pārstāvjiem.
  3. Līgums ir sagatavots un parakstīts uz 4 (četrām) lapām ar 3 (trim) pielikumiem, tai skaitā: pielikums Nr.1 “Tehniskais piedāvājums” uz 5 (piecām) lapām, pielikums Nr.2 “Finanšu piedāvājums” uz 2 (divām) lapām, pielikums Nr.3 “Tāme” uz 3 (trijām) lapām. Līgums sagatavots 2 (divos) identiskos eksemplāros, katrai Pusei pa vienam Līguma eksemplāram. Abiem Līguma eksemplāriem ir vienāds juridisks spēks.

**Pušu rekvizīti un paraksti**

|  |  |
| --- | --- |
| ***Pircējs*** | ***Pārdevējs*** |
| **Rēzeknes novada pašvaldība** | **SIA “SILTUMTEHSERVISS”** |
| reģ.Nr.90009112679 | reģ.Nr. 42402005862 |
| ***Maksātājs***  **Dricānu pagastu apvienība**  reģ.Nr.40900027407  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *Paraksts* | *Paraksts* |